ਸੁਮਿਤ ਬੌਧ
ਸੁਮਿਤ ਬੌਧ ਇਕ ਵਕੀਲ, ਅਕਾਦਮਿਕ ਅਤੇ ਕਾਰਕੁੰਨ ਹੈ, ਜੋ ਭਾਰਤ ਵਿੱਚ ਐਲਜੀਬੀਟੀ ਅਤੇ ਦਲਿਤ ਮੁੱਦਿਆਂ ਬਾਰੇ ਆਪਣੀ ਸਕਾਲਰਸ਼ਿਪ ਅਤੇ ਉਨ੍ਹਾਂ ਲਈ ਸੰਘਰਸ਼ ਕਰਨ ਲਈ ਜਾਣਿਆ ਜਾਂਦਾ ਹੈ।  ਬੌਧ ਨੇ ਨੈਸ਼ਨਲ ਲਾਅ ਸਕੂਲ ਆਫ਼ ਇੰਡੀਆ ਤੋਂ ਲਾਅ ਐਂਡ ਆਰਟ ਦੀ ਆਨਰਜ਼ ਡਿਗਰੀ ਹਾਸਲ ਕੀਤੀ ਅਤੇ ਫਿਰ ਲੰਡਨ ਸਕੂਲ ਆਫ ਇਕਨਾਮਿਕਸ ਤੋਂ ਮਾਸਟਰਜ਼ (ਐਲ ਐੱਲ ਐਮ) ਦੀ ਡਿਗਰੀ ਪ੍ਰਾਪਤ ਕੀਤੀ।   ਫਿਰ ਉਸਨੇ ਯੂਸੀਏਲਏ ਸਕੂਲ ਆਫ਼ ਲਾਅ ਤੋਂ ਡਾਕਟਰ ਆਫ਼ ਜੁਰੀਡੀਕਲ ਸਾਇੰਸ (ਐਸ.ਜੇ.ਡੀ.) ਪ੍ਰੋਗਰਾਮ ਵਿੱਚ ਗ੍ਰੈਜੂਏਸ਼ਨ ਕੀਤੀ। 2017 ਤਕ, ਬੌਧ ਓ. ਪੀ. ਜਿੰਦਲ ਗਲੋਬਲ ਯੂਨੀਵਰਸਿਟੀ ਲਾਅ ਸਕੂਲ ਵਿੱਚ ਇੱਕ ਐਸੋਸੀਏਟ ਪ੍ਰੋਫੈਸਰ ਹੈ, ਜਿੱਥੇ ਉਹ ਸੈਂਟਰ ਆਨ ਪਬਲਿਕ ਲਾਅ ਅਤੇ ਜੁਰਿਸਪਰੂਡੈਂਸ ਦੇ ਕਾਰਜਕਾਰੀ ਡਾਇਰੈਕਟਰ ਵਜੋਂ ਵੀ ਸੇਵਾ ਕਰਦਾ ਹੈ। ਉਹ ਕਿੰਗਜ਼ ਕਾਲਜ ਲੰਡਨ (2016) ਵਿੱਚ ਫੈਲੋ, ਕੋਲੰਬੀਆ ਲਾਅ ਸਕੂਲ (2015) ਦਾ ਰੀਸਰਚ ਫੈਲੋ, ਕੈਲੀਫੋਰਨੀਆ ਯੂਨੀਵਰਸਿਟੀ (2014), ਮਨੁੱਖੀ ਅਧਿਕਾਰ ਫੈਲੋ, ਅਤੇ ਯੂਸੀਐਲਏ ਸਕੂਲ ਆਫ ਲਾਅ ਵਿੱਚ (2014-14) ਫੈਲੋ ਰਿਹਾ ਹੈ। ਉਸਨੇ ਸੰਯੁਕਤ ਰਾਸ਼ਟਰ ਵਿਕਾਸ ਪ੍ਰੋਗਰਾਮ, ਕੇਅਰ ਇੰਡੀਆ, ਕਾਮਨਵੈਲਥ ਹਿਊਮਨ ਰਾਈਟਸ ਇਨੀਸ਼ੀਏਟਿਵ, ਅਤੇ ਅਮਨ ਟਰੱਸਟ ਦੇ ਨਾਲ ਵੀ ਕੰਮ ਕੀਤਾ ਹੈ। ਬੌਧ ਦੀ ਸਕਾਲਰਸ਼ਿਪ ਮਨੁੱਖੀ ਅਧਿਕਾਰਾਂ, ਲਿੰਗਕਤਾ, ਅਤੇ ਬਸਤੀਵਾਦੀ ਸਮਲਿੰਗੀ ਸੰਬੰਧਾਂ ਦੇ ਫੋਬੀਏ ਬਾਰੇ ਕਾਨੂੰਨਾਂ ਅਤੇ ਦੱਖਣੀ ਏਸ਼ੀਆ ਵਿੱਚ ਉਨ੍ਹਾਂ ਦੇ ਪ੍ਰਭਾਵ ਸੰਬੰਧੀ ਮਸਲਿਆਂ ਦੀ ਜਾਂਚ ਕਰਦੀ ਹੈ।